CELEX: 32022D0507
Language: lv
Date: 2022-03-29 00:00:00
Title: Komisijas Lēmums (ES) 2022/507 (2022. gada 29. marts), ar kuru apstiprina Īrijas dalību Eiropas Parlamenta un Padomes Regulā (ES) 2021/1147, ar ko izveido Patvēruma, migrācijas un integrācijas fondu

30.3.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 102/33
               
            
         KOMISIJAS LĒMUMS (ES) 2022/507
         (2022. gada 29. marts),
         ar kuru apstiprina Īrijas dalību Eiropas Parlamenta un Padomes Regulā (ES) 2021/1147, ar ko izveido Patvēruma, migrācijas un integrācijas fondu
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Protokolu Nr. 21 par Apvienotās Karalistes un Īrijas nostāju saistībā ar brīvības, drošības un tiesiskuma telpu, kas pievienots Līgumam par Eiropas Savienību un Līgumam par Eiropas Savienības darbību, un jo īpaši tā 4. pantu,
         ņemot vērā Īrijas paziņojumu, saskaņā ar kuru tā vēlas pieņemt saistības atbilstoši Eiropas Parlamenta un Padomes 2021. gada 7. jūlija Regulai (ES) 2021/1147, ar ko izveido Patvēruma, migrācijas un integrācijas fondu (1),
         tā kā:
         
                     (1)
                  
                  
                     Īrija 2022. gada 7. februāra vēstulē saskaņā ar 4. pantu Protokolā Nr. 21 oficiāli paziņoja par savu vēlmi pieņemt saistības atbilstoši Regulai (ES) 2021/1147.
                  
               
                     (2)
                  
                  
                     Īrijas dalība Regulā (ES) 2021/1147 nav saistīta ar nosacījumiem.
                  
               
                     (3)
                  
                  
                     Tāpēc saskaņā ar Līguma 331. panta 1. punktā paredzēto procedūru Komisijai būtu jāapstiprina Īrijas dalība Regulā (ES) 2021/1147,
                  
               IR PIEŅĒMUSI ŠO LĒMUMU.
         
            1. pants
            
               1.   Ar šo apstiprina Īrijas dalību Regulā (ES) 2021/1147.
            
            
               2.   Saskaņā ar šo lēmumu Regulu (ES) 2021/1147 Īrijai piemēro no 2022. gada 7. februāra.
            
         
         
            2. pants
            Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
         
         
            Briselē, 2022. gada 29. martā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 251, 15.7.2021., 1. lpp.